# Josep Ramon Bosch i Codina

Josep Ramon Bosch i Codina (Santpedor, 1963) és un empresari i activista polític català de caràcter espanyolista, fundador i president de l'entitat ultradretana Somatemps i de la Fundació Joan Boscà –aquesta última des de 2017– i president la plataforma unionista Societat Civil Catalana entre la seua fundació l'any 2014 i 2015 i posteriorment entre gener i juny de 2019.
Fou directiu de l'empresa d'higiene bucal Sunstar Iberia entre els anys 2000 i 2017. L'any 2013 fundà Somatemps, un col·lectiu que defensa «la identitat hispana de Catalunya», va militar al Partit Popular (PP). A nivell periodístic ha participat en el diari La Razón i a La Contra Deportiva, un diari en línia dedicat al RCD Espanyol dirigit pel secretari general de Plataforma per Catalunya Roberto Hernando.
El setembre de 2015 se'l va acusar de mantenir un canal a YouTube on penjava vídeos de contingut ideològic d'extrema dreta sota el pseudònim de Josep Codina. Poc després, va anunciar la seva dimissió com a president de Societat Civil Catalana al·legant motius personals. Dues setmanes abans, el col·lectiu Drets havia presentat una querella contra ell pels insults i amenaces que presumptament havia realitzat des d'un perfil anònim de Facebook anomenat Fèlix de Sant Serni Tavèrnoles. Al judici, es va negar a declarar i finalment es va arxivar la causa en haver prescrit el delicte.
El juny de 2019 es destapà una nova polèmica quan reconegué en una conferència de premsa que a les eleccions municipals del mes anterior havia votat a Esquerra Republicana de Catalunya (ERC). La raó per la qual havia donat suport a un partit independentista a Santpedor era perquè el seu cap de llista era el seu cosí.

## Referències

* ↑ Borràs i Abelló, Jordi. Desmuntant Societat Civil Catalana, Edicions Saldonar.
* ↑ Colomines, Agustí. «“Yo soy español, español, español...”». El Temps, 12-02-2018. Arxivat de l'original el 2019-03-05. [Consulta: 5 març 2019].
* ↑ «L'expresident de Societat Civil Catalana denuncia que li han posat l'esquela del seu avi a la bústia de casa». CatalunyaDiari.com, 09-04-2018. [Consulta: 4 setembre 2018].
* ↑ «Josep Ramon Bosch torna a presidir Societat Civil Catalana». [Consulta: 19 gener 2019].
* ↑ «Josep Ramon Bosch dimite como presidente de Societat Civil Catalana» (en castellà). ElPais.com. [Consulta: 16 juny 2019].
* ↑ «Qui és qui a Societat Civil Catalana». Vilaweb, 24-04-2014. [Consulta: 24 abril 2014].
* ↑ «Societat Civil Catalana vaticina que hi haurà "molta gent" a la V de la Diada». Ara.cat, 14-08-2014. [Consulta: - 25/9/2014].
* ↑ «Josep Ramon Bosch» (en castellà). LaRazon.es. Arxivat de l'original el 2018-09-04. [Consulta: 7 setembre 2018].
* ↑ Chaika, Chris. «La trama ultracatòlica i els seus mitjans afins contra la República catalana». ElTemps.cat, 05-11-2017. [Consulta: 18 abril 2018].
* ↑ Borràs, Jordi. «El president de SCC penja vídeos de propaganda feixista amb la seva pròpia veu a Youtube». Món, 17-09-2015. Arxivat de l'original el 21 de setembre 2017. [Consulta: 28 setembre 2015].
* 1 2 «El president de Societat Civil Catalana dimiteix després de la querella per amenaces al Facebook». Ara, 28-09-2015 [Consulta: 28 setembre 2015].
* 1 2 «Relevo en la presidencia de Societat Civil Catalana tras el escándalo de los insultos contra independentistas» (en castellà). LaVanguardia.com, 29-09-2015. [Consulta: 10 juliol 2018].
* ↑ «El expresidente de SCC se niega a declarar en el juicio por amenazas» (en castellà). LaVanguardia.com, 20-01-2016. [Consulta: 25 abril 2018].
* ↑ «S'arxiva la causa contra l'expresident de Societat Civil Catalana perquè el presumpte delicte d'injúries ha prescrit». Ara.cat, 11-01-2017. [Consulta: 25 abril 2018].
* ↑ Bou Cabero, Marina. «El president de SCC destapa que ha votat ERC al seu poble». LaRepública.cat, 12-06-2019. Arxivat de l'original el 13 de juny 2019. [Consulta: 16 juny 2019].